తెలంగాణ గద్దర్ ఫిల్మ్ అవార్డ్స్

తెలుగు చలనచిత్ర పరిశ్రమను ప్రోత్సహించే లక్ష్యంతో తెలంగాణ రాష్ట్ర ప్రభుత్వం దివంగత ప్రజా గాయకుడు గద్దర్ పేరిట గద్దర్ అవార్డులను అందజేయనుంది. దీనిలో భాగంగా 2014 నుండి 2023 వరకు ఒక్కో సంవత్సరానికి గాను ఉత్తమ చలన చిత్రానికి గద్దర్ అవార్డులను 2025 మే 29న ప్రకటించారు.  తెలంగాణ గద్దర్ ఫిల్మ్ అవార్డ్స్ జ్ఞాపికను గుంటూరుకు చెందిన రామావత్ నాయక్ రూపొందించాడు.   

తెలంగాణ ప్రభుత్వం ఇస్తున్న ఈ పురస్కారాల ఎంపిక కోసం జ్యూరీ ఛైర్మన్‌గా ప్రముఖ నటి జయసుధతో పాటుగా 15మంది సభ్యులను ప్రభుత్వం ఏర్పాటు చేసింది.  

14 ఏళ్ల తర్వాత ప్రభుత్వం ప్రకటించిన గద్దర్ తెలంగాణ ఫిల్మ్ అవార్డుల కోసం 2024 సంవత్సరానికి గాను తెలుగు, ఉర్దూ భాషల్లో 11 కేటగిరిలో నామినేషన్లను ఆహ్వానించగా, 1248 నామినేషన్లు దాఖలయ్యాయి. వాటిని 15 మంది జ్యూరీ సభ్యులు పరిశీలించి ఉత్తమ చిత్రాలను అవార్డులకు ఎంపిక చేశారు. 2014 నుంచి 2023 డిసెంబర్ 31 వరకు సెన్సార్ బోర్డు సర్టిఫికెట్ పొందిన చిత్రాలకు ఏడాదికి ఒక్కో చిత్రాన్ని గద్దర్ తెలంగాణ ఫిల్మ్ అవార్డులకు ఎంపిక చేయనుండగా ఎన్టీఆర్, పైడి జయరాజ్, బీఎన్ రెడ్డి, నాగిరెడ్డి, చక్రపాణి, కాంతారావు, రఘుపతి వెంకయ్య పేర్లతో ప్రత్యేకంగా వ్యక్తిగత అవార్డులను ప్రదానం చేయనున్నారు. 

తెలంగాణ రాష్ట్ర చలనచిత్ర, టీవీ, థియేటర్స్ అభివృద్ధి సంస్థ చైర్మన్‌ నిర్మాత దిల్ రాజుతో కలిసి అవార్డుల కమిటీ చైర్మన్ జయసుధ అవార్డుల జాబితాను ప్రకటించారు.

 తెలంగాణ గ‌ద్ద‌ర్ అవార్డ్స్ 2014 - 2023 
తెలంగాణ ప్ర‌భుత్వం ఎంతో ప్ర‌తిష్మాత్మ‌కంగా గద్దర్ తెలంగాణ ఫిల్మ్ అవార్డులలో భాగంగా 2014 నుండి 2023 వ‌ర‌కు అవార్డులు ఇవ్వాల‌ని నిశ్చయించి న‌టుడు ముర‌ళీ మోహ‌న్‌ ఆధ్వ‌ర్యంలో క‌మిటీ వేసింది.  

2014 జూన్ 2 త‌ర్వాత సెన్సార్ అయిన చిత్రాల‌ నుంచి డిసెంబ‌ర్ 2023 వ‌ర‌కు విడుదలైన సినిమాలలో ప్ర‌తీ సంవ‌త్స‌రం మూడు చిత్రాలతో పాటు ఉమ్మడి ఆంధ్ర ప్రదేశ్ ప్రభుత్వంలో ఇచ్చిన 6 ప్ర‌త్యేక అవార్డులు రఘుపతి వెంకయ్య, బి.ఎన్. రెడ్డి, నాగిరెడ్డి - చక్రపాణి, పైడి జయరాజ్, కాంతారావు పేర్ల‌తోనూ అవార్డులను 2025 మే 30న జ్యూరీ చైర్మ‌న్ ముర‌ళీ మోహ‌న్‌ ప్ర‌క‌టించాడు.

ఉత్త‌మ చిత్రం 2014:

ఉత్తమ ప్రధమ చిత్రం: రన్ రాజా రన్

రెండో ఉత్తమ చిత్రం: పాఠశాల

మూడో ఉత్తమ చిత్రం: అల్లుడు శీను

ఉత్త‌మ చిత్రం 2015:

ఉత్తమ ప్రధమ చిత్రం: రుద్రమదేవి

రెండో ఉత్తమ చిత్రం: కంచె

మూడో ఉత్తమ చిత్రం: శ్రీమంతుడు

ఉత్త‌మ చిత్రం 2016:

ఉత్తమ ప్రధమ చిత్రం: శతమానం భవతి

రెండో ఉత్తమ చిత్రం: పెళ్లి చూపులు

మూడో ఉత్తమ చిత్రం: జనతా గ్యారేజ్

ఉత్త‌మ చిత్రం 2017:

ఉత్తమ ప్రధమ చిత్రం: బాహుబలి 2

రెండో ఉత్తమ చిత్రం: ఫిదా

మూడో ఉత్తమ చిత్రం: ఘాజి

ఉత్త‌మ చిత్రం 2018:

ఉత్తమ ప్రధమ చిత్రం: మహానటి

రెండో ఉత్తమ చిత్రం: రంగస్థలం

మూడో ఉత్తమ చిత్రం: కేరాఫ్ కంచరపాలెం

ఉత్త‌మ చిత్రం 2019:

ఉత్తమ ప్రధమ చిత్రం: మహర్షి

రెండో ఉత్తమ చిత్రం: జెర్సీ

మూడో ఉత్తమ చిత్రం: మల్లేశం

ఉత్త‌మ చిత్రం 2020:

ఉత్తమ ప్రధమ చిత్రం: అల వైకుంఠపురములో..

రెండో ఉత్తమ చిత్రం: కలర్ ఫోటో

మూడో ఉత్తమ చిత్రం: మిడిల్ క్లాస్ మెలోడీస్

ఉత్త‌మ చిత్రం 2021:

ఉత్తమ ప్రధమ చిత్రం: ఆర్‌ఆర్‌ఆర్‌

రెండో ఉత్తమ చిత్రం: అఖండ

మూడో ఉత్తమ చిత్రం: ఉప్పెన

ఉత్త‌మ చిత్రం 2022:

ఉత్తమ ప్రధమ చిత్రం: సీతారామం

రెండో ఉత్తమ చిత్రం: కార్తికేయ 2

మూడో ఉత్తమ చిత్రం: మేజర్

ఉత్త‌మ చిత్రం 2023:

ఉత్తమ ప్రధమ చిత్రం: బలగం

రెండో ఉత్తమ చిత్రం: హను మాన్

మూడో ఉత్తమ చిత్రం: భగవంత్ కేసరి

 స్పెష‌ల్ జ్యూరీ అవార్డ్స్ 
ఎన్టీఆర్‌ నేషనల్‌ ఫిల్మ్‌ అవార్డు: నందమూరి బాలకృష్ణ

కాంతారావు ఫిల్మ్‌ అవార్డు: విజయ్‌ దేవరకొండ

పైడి జైరాజ్‌ ఫిల్మ్‌ అవార్డు: మణిరత్నం

బీఎన్‌ రెడ్డి ఫిల్మ్‌ అవార్డు: సుకుమార్‌

నాగిరెడ్డి – చక్రపాణి ఫిల్మ్‌ అవార్డు: అట్లూరి పూర్ణచంద్రరావు

రఘుపతి వెంకయ్య ఫిల్మ్‌ అవార్డు: యండమూరి వీరేంద్రనాథ్‌

ఇవి కూడా చూడండి
 గద్దర్ తెలంగాణ ఫిల్మ్ అవార్డ్స్ - 2024
 గద్దర్ తెలంగాణ ఫిల్మ్ అవార్డ్స్ - 2025

మూలాలు

వర్గం:తెలుగు సినిమా